6. разред

4. час, субота: 21.3.2020.

Наставна јединица: „Чудесна справа“ Бранко Ћопић

Тип часа: обрада

Час по плану наставника подразумева самостално читање уметничкеприповетке на 10. стр. уз објашњења непознатих речи. Питања у делу текста „Утисци о прочитаном“ на 13.стр. помажу ученику у размишљању о књижевном делу, подсећају на приповетку „Поход на Мјесец“ Б. Ћопића из петог разреда и не треба да се одговара наставнику у писаној форми.

Ово је епско књижевно дело јер је циљ да се исприча прича, а књижевна врста је приповетка.

Приповетка је дело у прози, краће од романа, у коме се приповеда о неком догађају или неком краћем периоду у животу који је занимљив или значајан.

За епско књижевно дело најзначајнија је фабула и ликови који у њој учествују. Друга реч за фабулу је радња, ток догађаја у делу оним редом којим се све и одиграло. Ако можеш усмено да препричаш некоме приповетку и одговориш на његова питања уколико му није све јасно, то би била добра говорна вежба.

У приповеци треба обратити пажњу и на лик деде и његовог побратима и на врло емотиван начин на који аутор прича о драгим ликовима свога детињства.